બોરીવલી (વેસ્ટ)ની ચીકુવાડીની ફીનિક્સ હૉસ્પિટલના સંચાલિકા ડૉ. શિલ્પા સૌરભ સાંગોરે ઘણા સમયથી ચીકુવાડીમાં ચાઇલ્ડ સ્પેશ્યલિસ્ટ તરીકે સેવા આપી રહ્યાં છે. સ્થાનિક રહેવાસીઓ માટે મેડિકલ કૅમ્પોનું આયોજન કરીને તેમણે લોકોને મેડિકલ સેવાઓ આપી છે. આ રહેવાસીઓની અન્ય સમસ્યાઓ તેમની નજરમાં આવતાં તેમણે સમાજકલ્યાણનો અભિગમ અપનાવ્યો હતો. આ જ કારણોસર ડૉ. શિલ્પાએ થોડા સમય પહેલાં શિવસેના જૉઇન કરીને સક્રિય રાજકારણમાં પ્રવેશ કર્યો હતો. તેમના સમાજકલ્યાણના અભિગમને પરિપૂર્ણ કરવા તેઓ હવે બોરીવલીના વૉર્ડ-નંબર ૧૭માંથી નગરસેવિકા બનવા ચૂંટણી લડી રહ્યાં છે. તેઓ કહે છે કે મારું મુખ્ય ધ્યેય યુવાનો, સિનિયર સિટિઝનો અને મહિલાઓનો ઉત્કર્ષ છે.